open-index/open-wikipedia-markdown huggingface dataset:
Polarjo

**Polarjo** ( *Stercorarius pomarinus*) er ein sjøfugl i jofamilien Stercorariidae. Han hekkar på tundra i Arktis og er ein trekkfugl som overvintrar på havet i tropiske strøk.

## Skildring
Dette er ein stor jo på 42 til 50 cm i lengd, og med sentrale halefjør på vaksne om sommaren, kan ein leggje til opptil 11 cm.

Identifisering av polarjo kan vere komplisert grunna likskapane med tjuvjo og eksistensen av tre morfar. Polarjoar er større enn fiskemåsar. Dei er mykje kraftigare, har breiare venger og er mindre falkaktige enn tjuvjo, men viser same breie spekter av variasjon i fjørdrakta. Fluktbiletet er meir rettlinja enn hos dei mindre artane. 

Den lyse morfen av vaksne polarjoar har ein brun rygg, hovudsakleg kvit underside og mørke primære vengefjør med ein lys, flammande dobbelflekk. Hovudet og halsen er gulkvit med ei svart hette. Mørk morf av vaksne er mørk brune, og fuglar av mellommørk morf er mørke med litt bleikare undersida, hovud og nakke. Alle morfar har den kvite vengeflekken, som blir vist som ein karakteristisk dobbel «blits» på undervengen. I hekkedrakta har alle morfar to sentrale halefjør som er mykje lengre enn dei andre, dei er skeiforma, og vridd frå horisontalen. Ungfuglar er meir krevjande å identifisere, på avstand kan dei lett forvekslast med tjuvjo ut frå fjørdrakta åleine.

Polarjo hekkar på arktisk tundra og øyar, der han legg 2-3 olivenbrune egg. Som andre joar, vil dei åtake menneske eller andre inntrengjarar som nærmar seg reirplassen. Sjølv om åtaka ikkje kan påføre alvorlege skadar, kan opplevinga vere skremmande.

I hekketida lever polarjo mest av lemen og andre smågnagarar, men òg egg og fugleungar. Ute på havet sym dei ofte, men kan ikkje dukke, dei er dårlege stupdukkarar og kan ikkje fange anna fisk enn dei like under vassoverflata. Det meste av fisken dei et tar dei i staden gjennom parasittisme, det vil seie dei jagar andre fuglar akrobatisk, mest måsar og terner, til dei spyr opp fisk frå kroet som joen så fangar i flukta. Dei kan òg drepe fuglar opp til storleiken av ein fiskemåse. 

Polarjo har ei sirkumpolar utbreiing. Hekkeområdet er nordlege Sibir, Nord-Canada og nordlege Alaska. Vinterkvarteret er vidt, blant anna havområdet vest for Afrika, Arabiahavet, Det karibiske havet, Stillehavet nordvest for Sør-Amerika og søraust for Australia. 

Trekkruter til og frå hekkeområda som ligg nærast Skandinavia går dels langs vestkysten av Noreg, men nokre kryssar land og trekkjer deretter over Finskebukta og Austersjøen. Somme år kan polarjo opptre som nomadar i Noreg, men sikker hekking var ikkje registrert i Noreg før i 2011 då det seks hekkande par blei registrert på Varangerhalvøya.

## Kjelder

* *Første versjon av denne artikkelen byggjer dels på «[[:en:Pomarine Skua|Pomarine Skua]]» frå  og dels på dels på «[[:sv:Bredstjärtad labb|Bredstjärtad labb]]» frå  den 11. oktober 2011*

### Referansar

## Bakgrunnsstoff
Siger

**Siger** er det å overvinna motstand eller motstandarar, til dømes i kamp, krig og andre konfliktar eller i leik, spel eller tevling. Ein kan til dømes snakka om militær siger, valsiger, siger ved forhandlingsbordet eller i idrett. 

## Markeringar

Siger kan markerast på ulike måtar, gjennom seremoniar og ritual. I tevlingar har ein gjerne ei høgtideleg overrekking av heidersteikn liknande til sigerherren. Gjennom tidene har sigrande krigarar eller militære leiarar markert triumfar i strid med mellom anna ofringar, framvising av trofé, opptog eller byggverk som Trajansøyla eller Triumfbogen.

Symbol på siger kan vera medaljar, pokalar, edle metall som gull og laurbær- eller palmeblad. Vanlege positurar knytte til siger kan vera å strekka opp éin eller begge armane eller forma ein V med fingrane. Visse datoar blir minna som sigersdag i fleire land, til minne om ulike sigrar.

Det finst fleire namn knytte til siger. Namn som byrjar med *Sig-* er vanlege i germanske namn, medan Viktor, Viktoria og likande frå latin *victoria* er utbreidde over store delar av verda.

## Mytologi og soger
Ein finn personleggjorte sigersgudar i fleire mytologiar, til dømes Nike i gresk og Victoria i romersk mytologi. Ei rekkje mytologiske, legendariske og folkelege forteljingar går også ut på å sigra over monster som drakar, troll eller liknande. I Gilgamesj-eposet overvinn til dømes heltane den øydeleggjande Himmeloksen, i vedisk mytologi sigrer Indra over slangen Vritra som stengjer for elvene, i gresk mytologi overvinn Zevs far sin, Kronos, og titanane, og i kristne helgensoger vinn heilage Jørgen over ein drake. Meir symbolske sigersfigurar finn ein i den jødiske patriarken Jakob som sigra over ein engel, Jesus som i kristen tradisjon har sigra over død og synd, eller den romerske guden Sol Invictus, 'den uovervinnelege'.

## Sjå òg
*Pyrrhossiger

## Kjelder

*
**Denne artikkelen bygger på «[[:en:Victory|Victory]]» frå ,  den 11. oktober 2011.*  

## Bakgrunnsstoff
Finn Øen

**Finn Øen** () var ein norsk politikar for Venstre.

Øen var fødd i Vik i Sogn og Fjordane. Han blei vald inn på Stortinget for Bergen i 1950, men blei ikkje gjenvalt i 1954. Han hadde tidlegare vore vara-representant 1945&ndash;1949. Øen sat i arbeidsutvalet i Bergen bystyre frå 1945 til 1951.

## Kjelder
*
Flums

**Flums** er ein kommune i valkrinsen Sarganserland i kantonen St. Gallen i Sveits.  Kommunen har  innbyggjarar () og eit areal på . Kommunesenteret ligg 453 meter over havet.

Kommunen ligg like ved eit stort handlesenterkompleks, og er også innfallsporten til ein vintersportstaden kalla *Flumserberg*. Flums dekkjer Schilsdalen til grensa med kantonen Glarus, delar av Flumserberge, delar av Seezdalen og vestsida av Alvierfjella. Han består av landsbyane Flums-Dorf, Grossberg og Kleinberg.

Skirennarane Edmund Bruggmann og Marie-Theres Nadig er frå Flums.

## Kjelder

**Denne artikkelen bygger på «[[:de:Flums|Flums]]» frå ,  den 11. oktober 2011.*
Birger Nymo

**Birger Nymo** () er ein norsk samisk politikar og leiar for Samefolkets Parti.

Nymo var sametingsrepresentant i periodane  1997-2001 og 2001-05, for Sør-Noreg valkrins. Han representerte då Norske Samers Riksforbund.

## Kjelder

*Sámeálbmot bellodat/Samefolkets parti
* Odd Mathis Hætta: *Sametinget i navn og tall : Høsten 1997 - høsten 2001*
* Odd Mathis Hætta: *Sametinget i navn og tall : Høsten 2001 - høsten 2005*
Røyrsoppar

**Røyrsoppar** er ein familie av hattsoppar. Dei er kjenneteikna av eit svampete lag av fine, loddrette røyr på undersida av hatten. 

Fleire matsoppar er røyrsopp, til dømes steinsopp, smørsopp, lerkesopp og svartbrun røyrsopp (*Boletus badius*). Nokre av soppane er svakt giftige, til dømes eldrøyrsopp og beisk røyrsopp (*B. calopus*), og treng varmebehandling for å vera etande. Satansopp (*Rubroboletus satanas)* er meir giftig, og kan gje kraftige sjukdsomssymptom.

## Kjelder

## Bakgrunnsstoff
*
Hudson River Wind Meditations

***Hudson River Wind Meditations*** er det 20. studioalbumet til Lou Reed på plateselskapet Sounds True. Albumet inneheld ikkje den vanlege rockemusikken Lou Reed er kjend for, men i staden meditasjonsmusikk. Albumet er kalla opp etter Hudson River som renn gjennom New York City. 

## Innhald

## Medverkande

* Lou Reed: Arrangør, produsent, lydteknikar, artist, miksing

**Produksjon**
*Lou Reed&nbsp;– leiande produsent; miksing; fotografi (framside)
*Hal Willner&nbsp;– leiande produsent; miksing (i Animal Lab, NYC)
*Héctor Castillo&nbsp;– miksing (i Animal Lab, NYC)
*Timothy Greenfield-Sanders&nbsp;– fotografi (portrett av Lou Reed, bakside)
*Emily Lazar&nbsp;– lydmastering (i The Lodge, Greenwich Village)
*Mark Mahaney&nbsp;– fotoassistanse
*Chad Morgan&nbsp;– design
*Karen Polaski&nbsp;– design

## Kjelder

**Denne artikkelen bygger på «[[:en:Hudson River Wind Meditations|Hudson River Wind Meditations]]» frå ,  den 12. oktober 2011.* 
*** oppgav desse kjeldene:*
Berlin: Live at St. Ann's Warehouse

***Berlin: Live At St. Ann's Warehouse*** er ein konsertfilm og eit konsertalbum av Lou Reed gjeven ut i 2008. Konsertfilmen vart regissert av Julian Schnabel i St. Ann's Warehouse i Brooklyn i løpet av fem kveldar i desember 2006. 

Berlin-turneen var første gongen Lou Reed spelte heile albumet sitt *[[Berlin av Lou Reed|Berlin]]* på over 30 år. Dei individuelle songane hadde vorte spelt, men ikkje heile albumet samanhengande.

Konsertfilmen og albumet inneheld i tillegg tre songar, «Candy Says», «Rock Minuet» og «Sweet Jane», som ikkje var på det originale *Berlin*.

## Innhald

## Medverkande
*Lou Reed – solovokal, gitar
*Steve Hunter – gitarar
*Fernando Saunders – bassgitar, synthesizer, gitar, korvokal
*Tony "Thunder" Smith – trommer, korvokal
*Rupert Christie – tangentinstrument, korvokal
*Rob Wasserman – kontrabass
*Sharon Jones – vokal
*Antony Hegarty – vokal
*Steven Bernstein – valthorn, trompet
*Curtis Fowlkes – trombone
*Paul Shapiro – saksofon, fløyte
*Doug Wieselman – bassklarinett, klarinett
*David Gold – bratsj
*Eyvind Kang – bratsj
*Jane Scarpantoni – cello
*Brooklyn Youth Choir – kor

## Kjelder

**Denne artikkelen bygger på «[[:en:Berlin: Live at St. Ann&#39;s Warehouse|Berlin: Live at St. Ann&#39;s Warehouse]]» frå ,  den 12. oktober 2011.* 
*** oppgav desse kjeldene:*


## Bakgrunnsstoff
* Berlin - The Film
*
The Creation of the Universe

***The Creation of the Univers*** er det første albumet til Lou Reed-bandet Metal Machine Trio. Metal Machine Trio er eit band Lou Reed starta i 2008 i lag med Ulrich Krieger og Sarth Calhoun for å spele musikk inspirert av Reed-albumet *[[Metal Machine Music]]* frå 1975. Dei første konsertane til gruppa vart haldne 2. og 3. oktober 2008 ved REDCAT i Los Angeles. Gruppa fekk namnet Metal Machine Trio først etter desse konsertane. På sjølve konserten varet bandet annonsert som Lou Reed and Ulrich Krieger: Unclassified. Plata er eit uklipt konsertopptak av begge kveldane, og er tilgjengeleg frå nettsida til Reed i mange format, inkludert digital nedlasting. 

Musikken er fritt improvisert og utan vokal eller songstruktur. Det varierer frå mørke ambiente passasjar til støy, frirock og elektronika. 

## Innhald
# «Night 1» – 54:57
# «Night 2» – 55:49

## Medverkande
*Lou Reed - gitarar, elektronikk
*Ulrich Krieger - tenorsaksofon, elektronikk
*Sarth Calhoun - Kontinuum-fingerbrett, live prosessering

## Kjelder

**Denne artikkelen bygger på «[[:en:The Creation of the Universe|The Creation of the Universe]]» frå ,  den 12. oktober 2011.* 
*** oppgav desse kjeldene:*
* Powers, Ann at the Los Angeles Times Music Blog: Lou Reed and Ulrich Krieger: Unclassified at REDCAT.
* The Wire Magazine #304, juni 2009. Soundcheck: Lou Reed's Metal Machine Trio. The Creation of the Universe. Page 51.



## Bakgrunnsstoff
* http://www.loureed.com/metalmachinetrio/
NYC Man (The Ultimate Collection 1967-2003)

***NYC Man*** er eit dobbelt samlealbum av Lou Reed frå 2003. Songane varierer frå heile karrieren hans og vart utvalt av Reed sjølv. 

## Innhald

### Disk 1
#"Sweet Jane" - The Velvet Underground  
#"Rock & Roll" - The Velvet Underground
#"I'm Waiting for the Man" - The Velvet Underground
#"White Light/White Heat" - The Velvet Underground
#"Street Hassle; Waltzing Matilda / Street Hassle / Slipaway"
#"Berlin"
#"Caroline Says II"
#"The Kids"
#"Walk on the Wild Side"
#"Kill Your Sons" - Live
#"Vicious"
#"The Blue Mask"
#"I'll Be Your Mirror" - The Velvet Underground (w/ Nico)
#"Magic and Loss - The Summantion"
#"Ecstasy"

### Disk 2
#"I Wanna Be Black" - Live
#"Temporary Thing"
#"Shooting Star"
#"Legendary Hearts"
#"Heroin" - The Velvet Underground
#"Coney Island Baby"
#"The Last Shot"
#"The Bells"
#"Perfect Day"
#"Sally Can't Dance"
#"Satellite of Love"
#"NYC Man"
#"Dirty Blvd."
#"Rock Minuet"
#"Pale Blue Eyes" - The Velvet Underground

## Kjelder

**Denne artikkelen bygger på «[[:en:NYC Man (The Ultimate Collection 1967-2003)|NYC Man (The Ultimate Collection 1967-2003)]]» frå ,  den 12. oktober 2011.* 
*** oppgav desse kjeldene:*
The Best of Lou Reed & The Velvet Underground

***The Best of Lou Reed & The Velvet Underground*** er eit samlealbum av songane til Lou Reed og The Velvet Underground. Albumet kom ut i 1995. 

## Innhald
#"Sunday Morning"
#"I'm Waiting for the Man"
#"Venus in Furs"
#"Candy Says"
#"Pale Blue Eyes"
#"Beginning to See the Light"
#"Satellite of Love"
#"Nowhere at All"
#"Vicious"
#"Perfect Day"
#"Walk on the Wild Side"
#"How Do You Think It Feels"
#"Sweet Jane"
#"White Light/White Heat"
#"Sally Can't Dance"
#"Wild Child"
#"I Love You"
#"Berlin"
#"Coney Island Baby"
#"I Love You, Suzanne"

## Kjelder

**Denne artikkelen bygger på «[[:en:The Best of Lou Reed &#38; The Velvet Underground|The Best of Lou Reed &#38; The Velvet Underground]]» frå ,  den 12. oktober 2011.* 
*** oppgav desse kjeldene:*
Bondalseidet

**Bondalseidet** er eidet mellom Bjørdal og Bondalen i Ørsta kommune. 

Like ved Bondalseidet ligg Ørsta Skisenter som er det største og mest besøkte skisenteret på Søre Sunnmøre. Skisenteret har tre heisar, ein stolheis og ti km lang langrennsløype. Det er også eit vanleg utgangspunkt for turar både sumar og vinter til fleire av dei nærliggjande fjella.
Le Bataclan '72

***Le Bataclan '72*** er eit konsertalbum av Lou Reed, John Cale og Nico. Det vart spelt inn frå miksepulten og var mykje piratkopiert i åra før det omsider vart offisielt gjeven ut i 2004.

Denne offisielle utgjevinga inneheld to eksklusive bonusspor (begge øvingar, «Pale Blue Eyes» og «Candy Says»). Dette er den legendariske konserten frå Bataclan i Paris den 29. januar 1972. Konserten var første gong Reed, Cale og Nico var på scenen i lag etter at The Velvet Underground vart oppløyst.

## Innhald

## Medverkande
* Lou Reed – vokal, gitar
* John Cale – vokal, tangentinstrument, gitar, bratsj
* Nico – vokal, harmonium

## Kjelder

**Denne artikkelen bygger på «[[:en:Le Bataclan &#39;72|Le Bataclan &#39;72]]» frå ,  den 12. oktober 2011.* 
*** oppgav desse kjeldene:*
Stedjåsen

**Stedjåsen** er åsen som ligg like ved Stedje i Sogndal kommune. Toppen av åsen er om lag 624 moh. og blir jamnt besøkt frå tidleg på våren til seint på hausten.
Stien er merka i frå Stedje kyrkje på Stedje, øvste gata ber namnet Stedjeåsen. Dagsturhytta har blitt eit populært turmål, den blei bygt som eit bidrag til å betre folkehelsa.

Terrenget i området er forholdsvis tørt, mykje skog, med myrterreng på toppen. På toppen kan ein sjå Sogndalsfjorden i frå eit utsiktspunkt.

## Kjelder
Mosjtsjena

**Mosjtsjena** (ukrainsk Мощена, russisk Мощёная, polsk Moszczana) er ein landsby i Volyn oblast vest i Ukraina. Han ligg i distriktet Kovelskij rajon. Landsbyen har kring 581 innbyggjarar. 

Landsbyen vart først nemnd i historiske kjelder frå 1543. Han var ein del av Kongedømet Polen og så Det polsk-litauiske samveldet. I den andre delinga av Polen tilfall landsbyen Russland. Mellom 1918 og 1939 var han igjen ein del av Polen. Sidan 1945 høyrde han til Sovjetunionen og etter 1991 til det sjølvstendige Ukraina.

## Bakgrunnsstoff
Saudehornet rett opp

**Saudehornet rett opp** er eit motbakkeløp som har vore arrangert årleg sidan 2003 i Ørsta kommune.

Løpet startar ved småbåthamna i Ørsta og endar på toppen av Saudehornet (1303 moh.). 2006-utgåva av løpet hadde status som Noregsmeisterskap.

Jon Tvedt er framleis rekordhaldar i 2011, etter at han sprang opp på 47,59 i 2007. Han har fleire sigrar både i dette løpet og i andre store løp i heile landet.

Løpet er ein del av Naturfestivalen som blir arrangert kvart einaste år i Ørsta, den inneheld mange aktivitetar for både born og vaksne.

## Vinnarar

## Bakgrunnsstoff
* Nettstaden til Saudehornet rett opp
Distriktet Neuchâtel

**Distriktet Neuchâtel** er eitt av seks distrikt i kantonen Neuchâtel i Sveits. Distriktet, som ligg lengst nordaust i kantonen, hadde 52&nbsp;669 innbyggarar i 2010 og dekte eit areal på 80,0 km². Distriktet Neuchâtel, som ligg på nordvestbreidda av Neuchâtelsjøen, grensar mot kantonen Bern i nord og i aust.

Distriktet Neuchâtel omfattar ni kommunar. Meir enn seks av ti innbyggarar i distriktet bur i bykommunen Neuchâtel, den nest mest folkerike kommunen er La Tène med knappe 5&nbsp;000 innbyggarar. Dei andre kommunane er Cornaux, Cressier, Enges, Hauterive, Le Landeron, Lignières og Saint-Blaise. 

## Kjelder

**Denne artikkelen bygger på «[[:en:Neuchâtel District|Neuchâtel District]]» frå ,  den 12. oktober 2011.*
Distriktet La Chaux-de-Fonds

**Distriktet La Chaux-de-Fonds** er eitt av seks distrikt i kantonen Neuchâtel i Sveits. Distriktet, som ligg lengst nord i kantonen, hadde 38&nbsp;688 innbyggarar i 2010 og dekte eit areal på 92,9 km². La Chaux-de-Fonds grensar i nordvest mot Frankrike, og i aust mot kantonen Bern.

Distriktet La Chaux-de-Fonds omfattar tre kommunar. Bykommunen som distriktet har namn etter, er heilt dominerande kva gjeld folketal. Vel 1&nbsp;000 menneske bur i dei andre to kommunane; La Sagne og Les Planchettes.

## Kjelder

**Denne artikkelen bygger på «[[:en:La Chaux-de-Fonds District|La Chaux-de-Fonds District]]» frå ,  den 12. oktober 2011.*
Distriktet Le Locle

**Distriktet Le Locle** er eitt av seks distrikt i kantonen Neuchâtel i Sveits. Distriktet hadde 14&nbsp;099 innbyggarar i 2010 og dekte eit areal på 138 km². Distriktet Le Locle ligg vest i kantonen, der det har ei lang grense mot Frankrike.

Distriktet Le Locle omfattar sju kommunar. Omframt den dominerande kommunen Le Locle, er det Brot-Plamboz, La Brévine, Les Brenets, Le Cerneux-Péquignot, La Chaux-du-Milieu og Les Ponts-de-Martel. 

## Kjelder

**Denne artikkelen bygger på «[[:en:Le Locle District|Le Locle District]]» frå ,  den 12. oktober 2011.*
Distriktet Rheinfelden

**Rheinfelden** er eit forvaltingsdistrikt (*Bezirk*) i den sveitsiske kantonen Aargau som omfattar bykommunenen Rheinfelden der distriktsadministrasjonen held til. Rheinfelden dekker eit areal på 112,09&nbsp;km² fordelt over 14 kommunar og hadde 43&nbsp;889 innbyggarar i 2009. Distriktet grensar i nord mot Tyskland og i sør mot kantonen Basel-Landschaft.

## Kjelder


**Denne artikkelen bygger på «[[:nb:Distriktet Rheinfelden|Distriktet Rheinfelden]]» frå ,  den 12. oktober 2011.*
Heiden i Sveits

**Heiden** er ein kommune i kantonen Appenzell Ausserrhoden i Sveits.  Kommunen har  innbyggjarar () og eit areal på . Kommunesenteret ligg 794 meter over havet. Heiden grensar i sør mot Appenzell Innerrhoden og i nordvest mot kantonen St. Gallen.

Staden er mellom anna kjent for sitt Henry-Dunant-Museum. Dunant budde i Heiden dei siste 17 åra av livet.

Skirennaren Sonja Nef er frå Heiden.

## Bakgrunnsstoff
* Heiden si offisielle webside

## Kjelder

**Denne artikkelen bygger på «[[:de:Heiden AR|Heiden AR]]» frå ,  den 12. oktober 2011.*
Distriktet Baden

**Baden** er eit distrikt (*Bezirk*) i den sveitsiske kantonen Aargau som omfattar kommunen Baden, der distriktsadministrasjonen held til. Distriktet ligg sør for høgderyggen Lägern. I aust grensar distriktet mot kantonen Zürich. Baden dekker eit areal på 153,07&nbsp;km², fordelt over 26 kommunar (*Gemeinden*) og hadde 132&nbsp;029 innbyggarar i 2010.

## Kjelder

**Denne artikkelen bygger på «[[:nb:Distriktet Baden|Distriktet Baden]]» frå ,  den 12. oktober 2011.*  


## Bakgrunnsstoff

*
Anton Ryen

**Anton Ryen** () var ein norsk stortingspolitikar for Bondepartiet.

Ryen var fødd i Vågå. Han blei vald inn på Stortinget for Oppland i 1945 og attvald to gonger.

## Kjelder
* Biografi på stortinget.no
Rasht

**Rasht** eller **Resht** er ein by nordvest i Iran som er provinshovudstad i Gilan. Han har 467 700 innbyggjarar (2004). Byen ligg 15 km søraust for Anzalı-lagunen i Kaspihavet, og er eit regionalt handelssenter gjennom hamna der,  Bandar-e Anzali. Rasht er også eit viktig turistmål.

I tillegg til handel omfattar næringslivet i byen tekstilindustri, næringsmiddel- og glasindustri. Universitetet i Rasht blei grunnlagd i 1977.

Språket i området er guilaki, som er rekna som ein dialekt av persisk.

## Kjelder


**Delar av denne artikkelen bygger på «[[:nb:Rasht|Rasht]]» frå ,  den 12. oktober 2011.*  


## Bakgrunnsstoff

* Bilde på Guilan.net
* Informasjonssenter for Rasht
* Iran Chamber Society: Rasht
* Iran Chamber of commerce, Industries & Mines: Gilan  
* Encyclopedia of the Orient 
* Info Please
Læraren

***Læraren*** er eit skodespel av Arne Garborg frå 1896. Hovudpersonen er Pål («Paulus»), sonen til Enok Hòve ifrå romanen Fred (1892). Enok er modellert etter Garborg sin eigen far, Eivind Garborg, og mange har difor sett koplingar mellom Pål og diktaren sjølv.

Stykket er framført av Fjernsynsteateret i 1963, då med m.a. Monna Tandberg, Per Lillo-Stenberg og Sverre Hansen på rollelista, og i 1994.
Ole André Myhrvold

**Ole André Myhrvold** () er ein norsk politikar frå Senterpartiet som blei vald til ordførar i Trøgstad kommune 11. oktober 2011. Myhrvold har frå før ein periode bak seg i kommunestyret der han representerte Sp i livsløpsutvalet og formannskapet. 

Frå 2017 er han stortingsrepresentant for Senterpartiet frå Østfold.

Ole André Myhrvold var politisk nestleiar i Senterungdommens Landsforbund frå 1998 til 2000. Han har bakgrunn som journalist, informasjonssjef i Coop og diverse andre tillitsverv både i politikk og fagrørsle.

## Referansar

## Bakgrunnsstoff
* 
* Trøgstad kommune: «Ordførerens side»
Nordfjord Sogelag

**Nordfjord Sogelag** vart skipa 4. januar 1908. Det var det første av dei regionale sogelaga i Sogn og Fjordane. Historielaget for Sogn vart skipa i 1909, og Sunnfjord Sogelag i 1910. Formålet for Nordfjord Sogelag vart nedfelt, i lovene for laget, i tre hovudpunkt: Det skulle byggjast eit folkemuseum, gransking av soge og målføre i Nordfjord skulle stydjast og ein skulle arbeide for å gi ut eit årsskrift. 

Det vart vedteke at folkemuseet skulle reisast i Gloppen. Hus vart kjøpte rundt om i Nordfjord, og flytt dit. Nordfjord Folkemuseum vart offisielt opna 25. juli 1920. På 1960 talet vart museet flytt til eit anna område i Sandane. Museet tek og vare på Holvikjekta i eit eige jektenaust.

Gransking av målføre og soge i Nordfjord, har mykje vorte gjort av personar utanom sogelaget. Særleg var Jacob Aaland viktig i dette arbeidet. Han vart ved fleire høve heidra av Nordfjord Sogelag for dette arbeidet. Sogelaget har gitt ut *Stortingsmenn og stortingsval i Sogn og Fjordane 1814 - 1970*.

Frå 1951 har Nordfjord Sogelag gitt ut *Årbok for Nordfjord* saman med Firda Ungdomslag og Nordfjord Folkemuseum.

## Kjelder
* Per Lothe:Nordfjord Sogelag 80 år i *Årbok for Nordfjord 1988*
Glarus Süd

**Glarus Süd** er ein kommune i kantonen Glarus i Sveits. Kommunen har  innbyggjarar () og eit areal på .  Kommunesenteret Schwanden ligg 521 meter over havet. Glarus Süd har grense til kantonen Graubünden i sør, til kantonen St. Gallen i aust og til kantonane Schwyz og Uri i vest.

Kommunen Glarus Süd er den største i heile Sveits. Den vart danna 1. januar 2011. Før 2011 var Davos i lang tid den kommunen i landet med størst flatevidd. Glarus Süd består av dei tidlegare kommunane Betschwanden, Braunwald, Elm, Engi, Haslen, Linthal, Luchsingen, Matt, Mitlödi, Rüti, Schwanden, Schwändi og Sool.

Vreni Schneider er frå Elm i Glarus Süd.

## Kjelder

**Denne artikkelen bygger på «[[:de:Glarus Süd|Glarus Süd]]» frå ,  den 13. oktober 2011.*  
 

## Bakgrunnsstoff
* Offisiell nettstad
Sutz-Lattrigen

**Sutz-Lattrigen** er ein kommune i distriktet Biel/Bienne i kantonen Bern i Sveits.  Kommunen har  innbyggjarar () og eit areal på . Kommunesenteret ligg 450 meter over havet.

Kommunen ligg ved Bielsjøen. Sutz-Lattrigen er kjend som staden med dei eldste restane av busetjing i Sveits. I 2007 vart eit pålehus frå år 3&nbsp;863 før Kristi fødsel, oppdaga i Bielsjøen ved Sutz-Lattrigen.

## Bakgrunnsstoff
* Sutz-Lattrigen si webside
Scuol

**Scuol** (av latin *scopulus*, ‘klippe’) er ein kommune i distriktet Inn i den sveitsiske kantonen Graubünden. Kommunesenteret ligg 1290 meter over havet. Kommunen hadde  innbyggjarar i 2010, og eit areal på . Den 1. januar 2015 blei kommunen slått saman med 5 andre kommunar, Ardez, Ftan, Guarda, Sent og Tarasp, til den flatemessig største kommunen i Sveits. Han har no rundt  innbyggjarar og eit areal på 439 kvadratkilometer. 

Det offisielle språket er retoromansk, slik det er i heile området Unterengadin, men befolkninga snakkar også sveitsartysk.

## Geografi
Heile sørsida mot Piz Champatsch er ein del av skiområdet Motta Naluns med totalt 80 km med løyper og 12 heisar, noko som gjer det til eit av dei største skiområda i Sveits.

Kommunen er hovudstad i Inn og høyrer til Suot Tasna kreis. Han er ein kjend kurstad og feriestad og eit handelssenter i Unterengadindalen. Han er den største landsbyen på venstresida av elva Inn. Han består av landsbyen Scuol med delar av Pradella og dan gamle gruvelandsbyen S-charl.

## Klima
Unterengadin er kjent for sitt solrike klima og er mellom de turraste områda i heile alperegionen. Hovudmengda av nedbøren kjem om sommaren, mens februar er den turraste månaden. Området har lite fønvind, så det er jamnast ein del snø om vinteren.

## Bygningar
Den seingotiske kyrkja St. Georg er frå 1516. Bydelen Scuol Sot har gamle og velhaldne bustadhus.

## Samferdsle
Scuol er austleg endestasjon på den engandinske delen av Rhätische Bahn, eit smalspora jarnbanenett i Graubünden.

## Kjelder

**Delar av denne artikkelen bygger på «[[:nb:Scuol|Scuol]]» frå ,  den 13. oktober 2011.*  
**Denne artikkelen bygger på «[[:en:Scuol|Scuol]]» frå ,  den 30. mars 2012.* 
*** oppgav desse kjeldene:*

## Bakgrunnsstoff

*
* Turisme 
* Scuol sjukehus
*
Haut-Vully

**Haut-Vully** er ein kommunar i distriktet Lac i kantonen Fribourg i Sveits. Han har  innbyggjarar () og eit areal på . Kommunesenteret ligg 434 meter over havet. 

Kommunen ligg i sørvestsida av fjellet Vully. Nordenden av kommunen ligg langs Broye ved Neuchâtelsjøen. Han består av landsbyane Môtier, Lugnorre, Joressant og Mur samt grenda Guévaux. Haut-Vully ligg på nordbreidda av Moratsjøen. I vest grensar kommunen mot kantonen Vaud, i nord mot kantonen Bern.

## Kjelder

**Denne artikkelen bygger på «[[:en:Haut-Vully|Haut-Vully]]» frå ,  den 13. oktober 2011.*  
 

## Bakgrunnsstoff
* Offisiell nettstad (fransk)
* 
* 
* 
* 
* 
*
Metonym

**Metonym** eller erstattingsord er ord eller uttrykk som står i staden for eit anna ord eller uttrykk. Den opphavlege tydinga og den erstatta tydinga kan vera knytte saman til dømes ved nærleik i tid, rom eller årsak, eller ved eit del- eller heilskapstilhøve. Erstattingsordet er gjerne ein del av eit større heile, slik som «hovud» for «menneske». Ordtaket «pennen er mektigare enn sverdet» er eit døme på metonymi der pennen representerer «det skrivne ordet» medan sverdet står for «muskelkraft» eller «våpenmakt». Eit anna døme på metonymi er å nytte namnet *Henrik Ibsen* om verka til denne forfattaren i staden for om personen sjølv: «Henrik Ibsen finn du på øvste hylle.» Det er eit årsakstilhøve mellom Henrik Ibsen og bøkene han skreiv.

## Sjå òg
*meronym
*metafor

## Kjelder

## Bakgrunnsstoff
* Wadenström, Ralf 2003: Metonymi.
Jette Christensen

**Jette Fugelsnes Christensen** () er ein norsk Arbeidarparti-politikar og stortingsrepresentant frå Eigersund.

Christensen var vara-representant til Stortinget for Hordaland under perioden 2009–2013. Frå september 2010, då Per Rune Henriksen blei utnemnd til statssekretær, møtte Christensen fast i Stortinget til mai 2013. Ho gjekk inn i Kontroll- og konstitusjonskomiteen.
Periodane 2013-17 og 2017-21 hadde Christensen fast plass i Stortinget. I den siste perioden var ho medlem i Utanriks- og forsvarskomiteen.

Christensen varsla i 2020 at ho ikkje ville ta attval. "Jeg opplevde rett og slett at Arbeiderpartiets stortingsgruppe var et underlig sted å være", uttrykte ho overfor avisa Bergens Tidende.

## Kjelder
Ron Asheton

**Ronald Frank «Ron» Asheton** () var ein amerikansk gitarist og låtskrivar som saman med Iggy Pop spelte i rockebandet The Stooges.

Asheton er rangert på 29. plass på lista til *[[Rolling Stone]]* over dei 100 største gitaristane gjennom tidene.

## The Stooges
Asheton var fødd i Washington D.C. Han hadde alt spelt trekkspel i fem år då han byrja å spele bassgitar 10 år gammal. Asheton var sologitaristen på dei to første albuma til The Stooges og var bassist på det tredje, *[[Raw Power]]*, då han vart erstatta som gitarist av James Williamson. Då the Stooges vart samla att i 2000-åra, var Asheton igjen gitaristen i bandet. Han spelte i bandet i lag med broren Scott Asheton

## Anna arbeid
Bortsett frå The Stooges, spelte Asheton òg i banda The New Order (ikkje det britiske bandet New Order), Destroy All Monsters, Dark Carnival, New Race og The Empty Set.

Asheton var òg skodespelar og spelte i *[[Mosquito]]* i 1995, i tillegg til i ** og *[[Legion of the Night]]*.

## Død
Asheton vart funnen død i senga si av politiet i huset sitt i Ann Arbor den 6. januar 2009. Han skal ha døydd av eit hjarteattak nokre dagar tidlegare. Sonic Youth-albumet *[[Albumet The Eternal|The Eternal]]* er tileigna han.

## Diskografi
;Med the Stooges
*  *[[The Stooges av The Stooges|The Stooges]]* (1969)
* *[[Fun House]]* (1970)
* *[[Raw Power]]* (1973)
* *[[The Weirdness]]* (2007)

;Med The New Order
* *New Order * (1977)
* *Victim Of Circumstance* (1989)
* *Declaration of War* (1990)

;Med Destroy All Monsters
* *[[November 22nd 1963]]* (1989)
* Bored (1999) - innspelt 1978

;Med New Race
* *[[The First and Last]]* (1982)
* *[[The First To Pay]]* (1989)
* *[[The Second Wave]]* (1990)

;Med Dark Carnival
* *[[Live - Welcome to Show Business]]* (1990)
* *[[Greatest Show in Detroit]]* (1991)
* * Last Great Ride* (1996)
*  HOTBOX Greatest Hits 6 Disc set (2006)

;Med The Empty Set
* *Thin Slim & None/Flunkie* (1996)

;Med Powertrane
* *[[Ann Arbor Revival Meeting]]* (2003)

## Kjelder

**Denne artikkelen bygger på «[[:en:Ron Asheton|Ron Asheton]]» frå ,  den 14. oktober 2011.* 
*** oppgav desse kjeldene:*


## Bakgrunnsstoff
* Intervju med Ron Asheton i sept. 2007, Radio France International
* Ron Asheton: Calling From The Funhouse  på i94Bar.
Scott Asheton

**Scott «Rock Action» Asheton** () var ein amerikansk trommeslagar, mest kjend frå rockebandet The Stooges. I tillegg til Iggy Pop var Asheton det einaste medlemmet som var med i the Stooges heile vegen. 

Asheton var med på å starte The Stooges i 1967 i lag med den eldre broren Ron, Iggy Pop og Dave Alexander. Dei spelte inn to album, før besetninga endra og dei gav ut *[[Raw Power]]* i 1973. Bandet vart oppløyst året etter. 

Scott Asheton var ein av få medlemmar frå bandet som spelte med Iggy Pop som soloartist, noko han gjorde under ein europaturne i 1978. Asheton spelte òg trommer med Scott Morgan i fleire band, som Scott Morgan Band, Scots Pirates, og mest kjend Sonic's Rendezvous Band. Han spelte så trommer i ei sein utgåve av Destroy All Monsters, under namnet Dark Carnival. Han har òg spelt mykje med Sonny Vincent, og spelte trommer på fire studioalbum med Captain Sensible på bass. 

The Stooges vart samla att i 2003, og han var aktiv i bandet til han døydde i 2014, 64 år gamal. 

## Kjelder

**Denne artikkelen bygger på «[[:en:Scott Asheton|Scott Asheton]]» frå ,  den 14. oktober 2011.* 
*** oppgav desse kjeldene:*


## Bakgrunnsstoff
*Profil på NNDB.com
*iggypop.org: Iggy and the Stooges-side
Dave Alexander

**David Michael Alexander** () var ein amerikansk musikar som er mest kjend som den originale bassisten i rockebandet The Stooges.

## Karriere
Etter at familien flytta til Ann Arbor i Michigan møtte han brørne Ron og Scott Asheton på skulen. Etter kvart møtte dei tre Iggy Pop og dei danna i lag The Stooges i 1967. Sjølv om Alexander ikkje var ein dyktig musikar, lærte han raskt og tok snart del i både arrangering og låtskriving, og spelte på alle songane på dei to første albuma til bandet, *[[The Stooges av The Stooges|The Stooges]]* og *[[Fun House]]*. 

## Alkolholmisbruk og død
Alexander vart sparka frå bandet i august 1970 etter at han møtte opp på Goose Lake International Music Festival for full til å kunne spele.

Han døydde av lungeødem i 1975 27 år gammal i Ann Arbor etter å ha vorte innlagd på sjukehuset for pankreatitt, som igjen var knytt til det store alkoholkonsumet hans.

Iggy Pop nemner Alexander i den munnlege introen til songen «Dum Dum Boys» frå albumet *[[The Idiot]]*, og seier: 

:*How about Dave?*
:*OD'd on alcohol*

## Kjelder

**Denne artikkelen bygger på «[[:en:Dave Alexander (musician)|Dave Alexander (musician)]]» frå ,  den 14. oktober 2011.* 
*** oppgav desse kjeldene:*

## Bakgrunnsstoff
* Dave Alexander på Open Up and Bleed-sida 
*iggypop.org: Iggy and the Stooges-side
James Williamson

**James Robert Williamson** () er ein amerikansk gitarist, låtskrivar, plateprodusent og lydteknikar, som er mest kjend som medlem av rockebandet Iggy & The Stooges.

Seint i 1970 vart Williamson med i The Stooges som andregitarist. Han spelte den første konserten med dei den 5. desember 1970. Bandet kjempa då med dopproblem og mangel på kommersiell suksess. Bandet måtte ut i ein lengre pause kort tid etter han kom inn i bandet. I 1972 tilbaud David Bowie Iggy Pop og James Williamson ein sjanse til å spele inn musikk i London, og då dei ikkje klarte å finne andre musikarar, kom brørne Ron og Scott Asheton, som hadde vore med i bandet tidlegare, inn att i bandet. Ron Asheton flytta då frå førstegitarist til bassist. Williamson var medlåtskrivar i lag med Iggy Pop på alle songane på albumet dei spelte inn, *[[Raw Power]]*, som kom ut i 1973. Han spelte høgare og råare enn dei fleste andre på denne tida. 

Den eksplosive og aggressive gitarspelinga til Williamson på *[[Raw Power]]* har ofte vorte omtalt som ei stor inspirasjonskjelde på den blømande punk-rørsla på midten av 70-talet. The Smiths-gitarist Johnny Marr sa «Eg er den største tilhengjaren hans. Han er like teknisk dyktig som Jimmy Page utan å vere for studioorientert, og har spankuleringa til Keith Richards utan å vere slurvete. Han er både demonisk og intellektuell, nesten slik ein kan tenkje seg Darth Vader ville høyrst ut om han var i eit band.»

## Etter the Stooges
Etter å ha samarbeidd med Iggy Pop i 1975 på innspelingane til eit nytt album som skulle produserast av John Cale, som kom ut i 1977 som *[[Kill City]]*, gav Williamson opp karrieren som musikar og gjekk i opplæring for å bli lydteknikar. I 1979 vart Williamson overtalt til å arbeide med Iggy Pop att og produserte og skreiv for det tredje soloalbumet hans, *[[New Values]]*, i lag med tidlegare Stooges-medlem Scott Thurston, som då spelte all gitar bortsett frå på «Don't Look Down». Williamson produserte òg ein del av det neste albumet *[[Soldier av Iggy Pop|Soldier]]*, før han vart usamd med Iggy om innspelingsmetodane og mista kontakten med han dei nesten 16 åra.

Etter dette trekte Williamson seg bort frå musikkindustrien og konsentrerte seg på ein karriere innan elektronikk og vart elektroingeniør. og etter kvart viseadministrerande direktør innan teknologoiske standarar for Sony. 

Etter at Ron Asheton døydde i 2009, vart Williamson henta attende til Iggy & The Stooges og han spelte sin første konsert på 35 år den 7. november 2009 i São Paulo i BRasil. 

## Diskografi
### Album
#### Med The Stooges
* 1973 - *[[Raw Power]]*: Gitar
* 1977 - *[[Metallic K.O.]]*: Gitar (konsert)
* 1995 - *[[Open Up and Bleed]]*: Gitar

#### Med Iggy Pop
* 1977 - *[[Kill City]]*: Gitar, vokal, produsent, miksing
* 1979 - *[[New Values]]*: Produsent, gitar, vokal
* 1980 - *[[Soldier av Iggy Pop|Soldier]]*: Produsent (ikkje omtalt på plateomslaget)
* 2005 - *[[A Million in Prizes: The Anthology]]*:

## Sjå òg
*Album produserte av James Williamson‎

## Kjelder

**Denne artikkelen bygger på «[[:en:James Williamson (musician)|James Williamson (musician)]]» frå ,  den 14. oktober 2011.* 
*** oppgav desse kjeldene:*
Mike Watt

**Michael David Watt** () er ein amerikansk bassgitarist, songar og låtskrivar.

Han er best kjend for å ha vore med å starte rockebanda Minutemen, dos og Firehose. Sidan 2003 har han òg vore bassist i Stooges og medlem av Banyan samt fleire andre post-Minutemen-prosjekt.

## Diskografi
* Minutemen
* Firehose
* Dos
**1986 *[[Dos av Dos|Dos]]* (New Alliance)
**1989 *[[Numero Dos]]* (12" EP) (New Alliance)
**1989 *[[Uno Con Dos]]* (CD) (New Alliance)
**1996 *[[Justamente Tres]]* (CD) (Kill Rock Stars)
**2011 *[[Dos y Dos]]* (CD, LP) (Clenchedwrench)
*The Stooges
**2004 *[[Live In Detroit av The Stooges|Live In Detroit]]* (DVD) (Creem/MVD)
**2005 *[[Telluric Chaos]]* (Skydog)
**2007 *[[The Weirdness]]* (Virgin)

### Soloalbum
*1995  *[[Ball-Hog or Tugboat?]]*
*1997  *[[Contemplating the Engine Room]]*
*2004  *[[The Secondman's Middle Stand]]*
*2010/2011  *[[Hyphenated-man]]* 

## Kjelder

**Denne artikkelen bygger på «[[:en:Mike Watt|Mike Watt]]» frå ,  den 14. oktober 2011.* 
*** oppgav desse kjeldene:*
* Tour journals and interview links from Mike Watt's Hoot Page
* Michael Azerrad, *Our Band Could Be Your Life*
* Mike Watt, *Spiels Of A Minuteman*, L'Oie de Cravan , ISBN 2-922399-20-6
* Various, *All Music Guide to Rock: The Definitive Guide to Rock, Pop, and Soul*, ISBN 0-87930-653-X
* Rough Guides, *The Rough Guide to Rock* (pg. 374), ISBN 1-84353-105-4
Steve Mackay

**Steve Mackay** () var ein amerikansk saksofonist. Han er best kjend som medlem av The Stooges på det andre albumet deira, *[[Fun House]]* frå 1970.

Mackay vart hyrt inn i bandet av Iggy Pop berre to dagar før bandet reiste til Los Angeles for å starte innspelinga. Mackay turnerte med gruppa i 1970, men skildre lag i oktober 1970.

Dei neste ti åra spelte Mackay med musikarar som Violent Femmes, Snakefinger, Commander Cody, Smegma, Zu, Andre Williams, The Moonlighters, Clubfoot Orchestra. I 1980- og 1990-åra heldt Mackay ein låg profil, og det var til og med rykte om at Mackay hadde døydde i 1970-åra. 

I 2000-åra vart han meir aktiv att og kom inn i The Stooges att i 2003 då bandet vart samla att på ny, og spelte med dei sidan. Mackay døyde på sjukehus i Daly City i California i 2015, 66 år gammal.<r

## Kjelder

**Denne artikkelen bygger på «[[:en:Steve Mackay|Steve Mackay]]» frå ,  den 14. oktober 2011.*
Jimmy Recca

**Jimmy Recca** () er ein amerikansk musikar, mest kjend som bassist i The Stooges frå tidleg i 1971 til 9. juli 1971. 

Recca erstatta då den originale Stooges-bassisten Dave Alexander, som hadde fått sparken frå bandet. Recca var òg medlem av The New Order, bandet til Stooges-gitarist Ron Asheton, som vart starta tidleg i 1975 etter at The Stooges gav seg. 

## Kjelder

**Denne artikkelen bygger på «[[:en:Jimmy Recca|Jimmy Recca]]» frå ,  den 14. oktober 2011.* 
*** oppgav desse kjeldene:*
Zeke Zettner

**Thomas «Zeke» Zettner** () var ein amerikansk musikar, mest kjend som bassist i bandet The Stooges.  Zettner hadde opphavleg vore scenarbeidar for bandet, men erstatta den originale Stooges-bassisten Dave Alexander etter *[[Fun House]]*-albumet (1970). Alexander fekk sparken på grunn av store alkoholproblem. 

Zettner var sjølv avhengig av heroin og var ikkje lenge medlem av bandet. Jimmy Recca tok etter kort tid over som bassist i bandet. Zettner døydde av ein heroinoverdose den 10. november 1973. Dødsfallet hans er nemnd i Iggy Pop-songen «Dum Dum Boys», frå *[[The Idiot]].*

## Kjelder

**Denne artikkelen bygger på «[[:en:Zeke Zettner|Zeke Zettner]]» frå ,  den 14. oktober 2011.*
Scott Thurston

**Scott Troy Thurston** () er ein amerikansk gitarist, tangentspelar, låtskrivar og studiomusikar. Han er i dag medlem av Tom Petty and the Heartbreakers. 

## Musikalsk karriere
Thurston starta som studiomusikar. Han har spelt med Jackson Browne (1985 til 1996), The Cult (1991), Melissa Etheridge, Glenn Frey, Hokus Pokus, Iggy Pop And The Stooges (som bandmedlem frå 1973 til 1974, og innspelingar med Iggy Pop i 1975, 1977 og 1979), Jump, Nils Lofgren, The Motels, Ron Asheton's The New Order, Bonnie Raitt og John Trudell.

Thurston vart seinare profesjonell låtskrivar og skreiv songar (stundom i lag med) Jackson Browne, Iggy Pop og The Motels.

Thurston vart med i Tom Petty and the Heartbreakers for *Touring The Great Wide Open*-turneen deira i 1991 og han vart sidan fast medlem i bandet. 

## Kjelder

**Denne artikkelen bygger på «[[:en:Scott Thurston|Scott Thurston]]» frå ,  den 14. oktober 2011.*
For You, For Me Tour

***For You, For Me Tour*** er den ellevte konsertturneen av den australske songaren Kylie Minogue. Dette var Minogues første turne i Nord-Amerika. Turneen fekk gode kritikkar. Turneen tente over tre millionar dollar.

## Speleliste
# «Overture» (inneheld element av «Over the Rainbow», «Somewhere» og «The Sound of Music») (Instrumental introduksjon)
# «Light Years»
# «Speakerphone»
# «Come into My World»
# «In Your Eyes»
# Medley:
#*«Shocked» (inneheld utdrag frå «Do You Dare?», «It's No Secret», «Give Me Just a Little More Time», «Keep on Pumpin' It» og «What Kind of Fool (Heard All That Before)»)
#*«What Do I Have to Do?» (inneheld utdrag frå «I'm Over Dreaming (Over You)»)
#*«Spinning Around»
# «Better than Today» (ny song og framtidig singel frå hennar neste album *[[Aphrodite]]*)
# «Like a Drug»
# «Can't Get You Out of My Head» (inneheld element av «Blue Monday» med utdrag frå «Boombox»)
# «Slow»
# «2 Hearts»
# «Red Blooded Woman» (inneheld utdrag frå «Where the Wild Roses Grow»)
# «Heart Beat Rock» (inneheld element av «Nu-di-ty» og «Slow» med utdrag frå «Mickey») (Dance Interlude)
# «Wow»
# «White Diamond Theme»
# «White Diamond» (Balladeversjon)
# «Confide in Me»
# «I Believe in You» (Balladeversjon)
# «Burning Up» (inneheld utdrag frå «Vogue»)
# «The Loco-Motion»
# «Kids»
# «In My Arms»
;Ekstranummer
#«Better the Devil You Know» (inneheld element av «So Now Goodbye»)
#«The One»
#«Love at First Sight»

## Turnedatoar

## Bakgrunnsstoff
* Offisiell nettstad for Kylie Minogue
I Wanna Be Your Dog

«**I Wanna Be Your Dog**» er ein song frå 1969 av det amerikanske rockebandet The Stooges. Songen vart gjeven ut på debutalbumet deira. Det minneverdige riffet, som berre består av tre akkordar (G, F♯ og E), går om att og om att gjennom songen (bortsett frå eit firetakts mellomspel) Med den kraftig forvrengde gitaren, hamrande, enkle pianotonar spelt av produsenten John Cale og ein jamn, drivande rytme, vart The Stooges eit særs tidleg døme på heavy metal og punk-stilen. Teksten har vorte skildra for å ha framkalla kjensla av sleipheit og avsky for seg sjølv, eit monument til kjensla av keisemd og framandgjering i det arbeidarprega og industrielle Michigan seint i 1960-åra. Denne skrivemåten vart mykje nytta seinare av Sex Pistols og Public Image Limited. I 2004 vart songen rangert på 438. plass på lista til *[[Rolling Stone]]* over dei 500 største songane gjennom tidene.

## Medverkande
*Iggy Pop: vokal
*Ron Asheton: gitar
*Dave Alexander: bass
*Scott Asheton: trommer
*John Cale: piano, perkusjon

## Andre versjonar
Songen er spelt inn av mange andre artistar, som Nirvana, Misfits, Slayer, GG Allin, Frankenstein Drag Queens From Planet 13, Joan Jett and the Blackhearts, Vicious White Kids, Red Hot Chili Peppers, Sonic Youth, Cage the Elephant, Mission of Burma, Chris Whitley, Swans, Uncle Tupelo, Alejandro Escovedo, Emilie Simon, Styles of Beyond, Forgotten Tomb, The House of Love, Breathing Fire, Ida Marie, Stereophonics, Las Ultrasónicas, Pat MacDonald, David Bowie, The White Stripes, Mephisto Walz, Atari Teenage Riot og mange fleire. 

Slayer spelte ein parodiversjon av songen kalla «I'm Gonna Be Your God» for albumet *[[Undisputed Attitude]]*. 

I 2007 framførte R.E.M. songen i lag med Patti Smith då dei vart innlemma i Rock and Roll Hall of Fame.

## Populærkultur
Songen er vorte nytta i filmane *[[Lock, Stock and To Smoking Barrels]]*, *[[Transporter 3]]*, *[[Friday Night Lights]]*, *[[The Crow: City of Angels]]* (der Iggy Pop spelte rolla for Curve), *[[Crimson Rivers II: Angels of the Apocalypse]]*, skateboardvideoen av Flip kalla «Sorry», ein episode av fjernsynsserien *[[Skins]]* (Episode 2.9: «Cassie»), ein episode av komiserien *[[How I Met Your Mother]]* (Episode 2.16: «Stuff»), *[[The Runaways]]* og i filmen *[[Sid and Nancy]]*.

Han er òg vorte nytta i videospela *[[videospelet Vietcong|Vietcong]]* og *[[Grand Theft Auto IV]]*. 

## Kjelder

**Denne artikkelen bygger på «[[:en:I Wanna Be Your Dog|I Wanna Be Your Dog]]» frå ,  den 14. oktober 2011.* 
*** oppgav desse kjeldene:*
Åkra i Kvinnherad

**Åkra** er ei bygd i Kvinnherad kommune i Vestland. Åkra ligg på nordsida av Åkrafjorden. Fylkesveg 40 er einaste innfartsveg til bygda, som vart opna inn til Åkra i 1970. Før dette måtte ein ta sjøvegen inn Åkrafjorden. I bygda finst det daglegvarebutikk, grunnskule og barnehage. Grunnskulen er inndelt i fådelte klassar, grunna det relativt låge talet elevar. Dei største næringane i Åkra er jordbruk, turisme og oppvekstsenteret. Ellers pendlar mange innbyggjarar til mellom anna Rosendal og Husnes. I sommarhalvåret ferierer mange turistar i utleigehytter i bygda. Det går kollektivtransport to gonger i veka til Åkra, som også har ansvaret for leveransen til daglegvarebutikken. 

Bygda er omkransa av fjell på tre sider; i nord Skårafjell og Ingahogg, i aust Vågsfjellet og i vest Krakaheia.
Hartvig Caspar Christie

**Hartvig Caspar Christie**  () var ein norsk prest og politikar for Høgre. Han var far til riksantikvar Håkon Christie.

Christie var son til ein prest og vart sjølv cand.theol. i 1917. Deretter gjorde han presteteneste i fleire kyrkjelydar i Akershus, frå 1946 sokneprest i Østre Bærum. Han var redaktør av «Norsk Kirkeblad» 1938-53 og gav ut fleire bøker om kristendom og norsk kyrkjeliv.
Mellom bøkene finn ein *Før 1739. Et bidrag til folkeundervisningens historie» frå 1927, og *Den norske kirke i kamp» frå 1945.

Etter å ha vore vararepresentant til Stortinget  i perioden 1945-49, fekk Christie fast plass på Tinget etter stortingsvalet hausten 1949. Frå nyår 1950 til han døydde vel ni år seinare representerte han Akershus fylke og Høgre på Tinget. I den fyrste fireårsperioden var han sekretær i Kyrkje- og undervisningskomiteen, sidan medlem i same komiteen.

## Utgjevingar
* *Før 1739. Et bidrag til folkeundervisningens historie*, Oslo 1927
* "Kirke og kristenliv på Romerike." I:* Norske Bygder* III, Bergen 1932
* *Kirke og kristenliv*. Norsk Kulturhistorie 1935
* "Das Gemeindeleben innerhalb der norwegischen Kirche." I: *Ekklesia* II 1936
* *Den norske kirke i kamp*, Oslo 1945
* *Guds ord er ikke bundet. En samling prekener og taler holdt i den norske kirke i krigens tid 1940-45*, Oslo 1945
* *Den norske kirke 1946*
* *Høvik kirke 50 år. 1898-31. mars 1948*, Sandvika 1948

## Kjelde
* Biografi på nettstaden til Stortinget
Johannes Christiansen

**Johannes Christiansen** () var ein norsk underoffiser, gardbrukar, lensmann og stortingsmann frå Askim. Han var medlem av Venstre.

Christiansen var son til ein gardbrukar. Sjølv tok han i 1871 eksamen som underoffiser ved artilleriskulen. Frå 1872 var han sersjant i artilleriet, steig til kommandersersjant i 1889. Han tok over farsgarden Svae i Askim og dreiv han til 1889. Det året vart han lensmann i Skiptvet og flytta dit. Året etter, 1890, kjøpte han garden Vister der av svigerfaren og dreiv sidan denne. Han var lensmann i Skiptevt fram til 1913.

Christiansen var medlem av heradsstyret i Askim frå 1876 til -89, dei to siste åra var han ordførar. Han var formann i skulestyret i Skiptevt frå 1896 til 1897. Perioden 1900-03 var han 1. representant frå Smaalenenes amt på Stortinget. Han var medlem av gasje- og pensjonskomiteen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Charlène av Monaco

**Fyrstinne Charlène av Monaco** () er fyrstinne av Monaco og gift med fyrst Albert II av Monaco. 

## Kjelder

**Denne artikkelen bygger på «[[:sv:Charlene, furstinna av Monaco|Charlene, furstinna av Monaco]]» frå , den 14. oktober 2011.* 


## Bakgrunnsstoff
*
Svensk Wikipedia

**Svensk Wikipedia** (svensk: *Svenskspråkiga Wikipedia* eller *Svenska Wikipedia*) er eit fritt oppslagsverk på svensk og ein del av Wikipedia–prosjektet.

Svensk Wikipedia vart oppretta 3. mai 2001 og vart den fjerde språkversjonen av Wikipedia, etter Engelsk Wikipedia, Katalansk Wikipedia og Tysk Wikipedia.

## Kjelder

**Denne artikkelen bygger på «[[:sv:Svenskspråkiga Wikipedia|Svenskspråkiga Wikipedia]]» frå ,  den 15. oktober 2011.*